กฎเสนาบดีกระทรวงพาณิชย์และคมนาคมกฎเสนาบดีกระทรวงพาณิชย์และคมนาคมออกตามความในมาตรา ๔๖แห่งพระราชบัญญัติเครื่องหมายการค้า พ.ศ.๒๔๗๔(ฉบับที่ ๑)[๑] อาศัยอำนาจตามความในมาตรา ๔๖แห่งพระราชบัญญัติเครื่องหมายการค้า พ.ศ. ๒๔๗๔เสนาบดีกระทรวงพาณิชย์และคมนาคมออกกฎไว้ดังต่อไปนี้ข้อ ๑ให้ตั้งหอทะเบียนเครื่องหมายการค้าขึ้นในกรมทะเบียนการค้ามีนายทะเบียนเครื่องหมายการค้าเป็นผู้ดำเนินการให้นายทะเบียนมีหน้าที่ดังนี้(ก)ยังให้รายการทั้งหลายอันเกี่ยวกับเครื่องหมายการค้าที่ขอจดทะเบียนลงไว้ในสารบบและเก็บบรรดาเอกสารซึ่งเกี่ยวด้วยการนั้นแยกกันไว้รายละแฟ้ม(ข) ออกหนังสือจดหมายเหตุแสดงรายการเครื่องหมายการค้าเพื่อประกาศคำขอจดทะเบียนซึ่งนายทะเบียนพิจารณาแล้วเห็นควรรับจดทะเบียน(ค)ยังให้เครื่องหมายการค้าอันรับจดทะเบียนแล้วลงไว้ในทะเบียนเครื่องหมายการค้าและเก็บแบบเครื่องหมายการค้านั้นไว้ในทะเบียนแบบเครื่องหมายการค้าการขอจดทะเบียนข้อ ๒คำขอจดทะเบียนเครื่องหมายการค้านั้น ให้ใช้แบบ ค.ม. ๑ข้อ ๓ถ้าผู้ขอจดทะเบียนเป็นห้างหรือหุ้นส่วนซึ่งมิได้เป็นนิติบุคคลคำขอต้องลงลายมือชื่อบุคคลที่ได้รับมอบอำนาจให้เป็นผู้แทนของห้างหรือหุ้นส่วนนั้นถ้าผู้ขอเป็นห้างหุ้นส่วนจดทะเบียนหรือบริษัทจำกัดคำขอต้องลงลายมือชื่อบุคคลที่ได้รับมอบอำนาจให้เป็นผู้แทนของหุ้นส่วนจดทะเบียนหรือบริษัทจำกัดนั้นเจ้าพนักงานอาจให้ผู้ขอจดทะเบียนเสนอพยานหลักฐานในเรื่องชื่อสัญชาติ ตราสารจัดตั้งตามพระราชกำหนดกฎหมายหรือกฎหมายต่างประเทศ และให้เสนอข้อความในเรื่องอันเกี่ยวกับตัวกรรมการผู้จัดการ ผู้เป็นหุ้นส่วนหรือผู้ถือหุ้น และตัวแทนหรือสถานที่ส่งบัตรหมายถึงได้ในประเทศสยาม ถ้ามีข้อ ๔นอกจากแบบเครื่องหมายการค้าซึ่งจดทะเบียนนั้นเองที่พิมพ์ไว้หรือติดอยู่ในคำขอตามแบบค.ม. ๑ นั้นแล้ว ผู้ขอต้องส่งแบบเครื่องหมายการค้าเดียวกันต่อนายทะเบียนอีก ๔ ชิ้นแยกพิมพ์ไว้หรือติดไว้ในแบบ ค.ม. ๒ ชิ้นละแผ่นแบบเครื่องหมายการค้าเหล่านี้ต้องตีพิมพ์หรือพิมพ์ถอนลายโดยวิธีซึ่งจะอยู่ได้ทนและแสดงรูปเครื่องหมายชัดเจนข้อ ๕เครื่องหมายการค้านั้น ถ้าจะพึงทำได้ให้ส่งตามขนาดที่เป็นจริงเครื่องหมายการค้าซึ่งมีขนาดเล็กกว่าช่องว่างในแบบ ค.ม. ๑และ ค.ม. ๒ นั้น จะทำแบบตัวอย่างขยายขนาดให้ใหญ่ขึ้นก็ได้เครื่องหมายการค้าซึ่งมีขนาดใหญ่กว่าช่องว่างดังกล่าวแล้วจะย่อส่วนให้เล็กลงก็ได้หรือผนึกปิดบนผ้าลินินหรือผ้าถอนลายหรือสิ่งอื่น ๆ ซึ่งนายทะเบียนเห็นสมควรก็ได้ผ้าซึ่งติดแบบเครื่องหมายการค้าไว้นั้นให้ปิดในช่องว่างซึ่งกล่าวมาแล้วถ้าเหลือให้พับเข้าไปข้อ ๖ถ้านายทะเบียนเห็นสมควรจะเรียกให้ผู้ขอจดทะเบียนส่งแม่พิมพ์เพื่อประกาศในหนังสือจดหมายเหตุแสดงรายการเครื่องหมายการค้าแม่พิมพ์นั้นจะต้องกว้างยาวไม่เกินด้านละ ๕ เซนติเมตรถ้าผู้ขอจดทะเบียนส่งแม่พิมพ์เกินขนาดนี้ไซร้นายทะเบียนจะสั่งให้ลดขนาดแม่พิมพ์ลงจนเท่าขนาดที่กำหนดไว้ก็ได้ถ้าผู้ขอจดทะเบียนลดขนาดแม่พิมพ์ลงให้ไม่ได้ก็ดีหรือถ้านายทะเบียนยอมรับแม่พิมพ์เกินขนาดด้วยเหตุอื่นก็ดี ผู้ขอจดทะเบียนจะต้องเสียค่าธรรมเนียมเพิ่มเฉพาะส่วนที่เกินขนาดตามอัตราซึ่งกำหนดไว้ท้ายกฎเสนาบดีนี้ข้อ ๗การขอแก้คำผิดหรือการขออนุญาตแก้ไขเพิ่มเติมคำขอจดทะเบียนหรือเอกสารอันเกี่ยวกับการขอจดทะเบียนให้ใช้แบบค.ม. ๓ คำแสดงปฏิเสธให้ใช้แบบ ค.ม. ๔การจดทะเบียนข้อ ๘เมื่อนายทะเบียนพิจารณาเห็นควรรับจดทะเบียนเครื่องหมายการค้ารายใดนายทะเบียนพึงยังให้คำขอจดทะเบียนนั้นประกาศในหนังสือจดหมายเหตุแสดงรายการเครื่องหมายการค้าในประกาศนั้นให้แสดง(ก) เลขที่และวันเดือนปีในคำขอ(ข) เครื่องหมายการค้าที่ขอจดทะเบียน(ค) จำพวกสินค้าและชนิดสินค้าแห่งจำพวกซึ่งจะใช้เครื่องหมายการค้า(ฆ) ชื่อ สำนักและอาชีวะกับสำนักงานการค้าหรือสถานที่ส่งบัตรหมายถึงได้ในประเทศไทยแห่งเจ้าของหรือตัวแทนถ้ามีและ(ง) ข้อไขหรือข้อจำกัด และรายการอื่น ๆที่นายทะเบียนเห็นจำเป็นแสดงข้อ ๙[๒] คำคัดค้านการขอจดทะเบียนเครื่องหมายการค้าให้ใช้แบบค.ม. ๕ และให้แถลงเหตุที่คัดค้านนั้นด้วย คำโต้แย้งให้ใช้แบบ ค.ม. ๕ ก.คำขอจดทะเบียนเครื่องหมายการค้าตามข้อสัญญาให้ใช้แบบ ค.ม. ๕ ข.คำแจ้งว่าได้ฟ้องคดีในศาลแล้วให้ใช้แบบ ค.ม. ๕ ค.อุทธรณ์คำสั่งหรือคำวินิจฉัยของนายทะเบียนต่อคณะกรรมการเครื่องหมายการค้าให้ใช้แบบค.ม. ๖ข้อ ๑๐ในการจดทะเบียนเครื่องหมายการค้าให้นายทะเบียนจดรายการดังต่อไปนี้ลงในทะเบียน คือ(ก) เลขที่และวันเดือนปีในคำขอ(ข) เครื่องหมายการค้าที่จดทะเบียน(ค) จำพวกสินค้าและชนิดสินค้าแห่งจำพวกซึ่งจะใช้เครื่องหมายการค้า(ฆ) ชื่อ สำนักและอาชีวะของเจ้าของและของตัวแทนถ้ามีและสำนักงานการค้าหรือสถานที่ส่งบัตรหมายถึงผู้นั้น ๆ ได้ในประเทศไทย(ง) ข้อไข ข้อจำกัดการแสดงปฏิเสธและสาระสำคัญอื่นตามที่นายทะเบียนเห็นจำเป็นแสดง(จ) เลขที่และวันเดือนปีที่จดทะเบียน(ฉ) ทะเบียนแบบตัวอย่างเล่มที่เท่าใด หน้าเท่าใดข้อ ๑๑หนังสือคู่มือรับจดทะเบียนเครื่องหมายการค้าให้ใช้แบบ ค.ม. ๗และอธิบดีกรมทะเบียนการค้าเป็นผู้ลงนามและประทับตรากรมทะเบียนการค้าการเปลี่ยนแปลงและการโอนเครื่องหมายการค้าที่จดทะเบียนข้อ ๑๒คำขอจดทะเบียนการเปลี่ยนแปลงหรือการโอนเครื่องหมายการค้าที่ได้จดทะเบียนแล้วให้ใช้แบบ ค.ม. ๘, ๘ ก. หรือ ๘ ข. แล้วแต่เรื่องเมื่อผู้ขอยื่นคำร้องแล้ว เจ้าพนักงานจะออกใบรับให้ต่ออายุการจดทะเบียนข้อ ๑๓คำขอต่ออายุเครื่องหมายการค้านั้นให้ใช้แบบ ค.ม. ๙เมื่อผู้ขอยื่นคำร้องแล้ว เจ้าพนักงานจะออกใบรับให้และออกหนังสือคู่มือต่ออายุให้เป็นสำคัญหนังสือคู่มือต่ออายุการจดทะเบียนเครื่องหมายการค้าให้ใช้แบบค.ม. ๑๑และให้อธิบดีกรมทะเบียนการค้าเป็นผู้ลงนามและประทับตรากรมทะเบียนการค้าในหนังสือคู่มือต่ออายุนั้น[๓]เพิกถอนการจดทะเบียนข้อ ๑๔ถ้าเพิกถอนเครื่องหมายการค้าจากทะเบียน นายทะเบียนพึงยังให้หมายเหตุการณ์เพิกถอน และเหตุที่เพิกถอนนั้นไว้ในทะเบียนการขอตรวจดูทะเบียนข้อ ๑๕การขอตรวจดูทะเบียนและขอคัดสำเนารายการจดทะเบียน ให้ใช้แบบ ค.ม. ๑๐ค่าธรรมเนียมข้อ ๑๖ค่าธรรมเนียมที่จะต้องเสียตามความในพระราชบัญญัติเครื่องหมายการค้าให้ใช้ตามอัตราที่กำหนดไว้ท้ายกฎเสนาบดีนี้กฎให้ไว้ ณ วันที่ ๘ กันยายน พุทธศักราช ๒๔๗๔นายพลเอก บุรฉัตรไชยากรเสนาบดีกระทรวงพาณิชย์และคมนาคม[เอกสารแนบท้าย]๑[๔].อัตราค่าธรรมเนียม๒.คำขอจดทะเบียนเครื่องหมายการค้า (แบบ ค.ม. ๑)๓[๕].แบบเครื่องหมายการค้าซึ่งยื่นเพิ่มเติม (แบบ ค.ม. ๒)๔.คำร้องขอแก้คำผิดหรือขออนุญาตเพิ่มเติมคำขอ (แบบ ค.ม. ๓.)๕.คำร้องขอให้จดคำแสดงปฏิเสธ (แบบ ค.ม. ๔)๖.คำคัดค้านการขอจดทะเบียน (แบบ ค.ม. ๕)๗.คำโต้แย้ง (แบบ ค.ม. ๕ ก.)๘.คำขอจดทะเบียนเครื่องหมายการค้าตามข้อสัญญา (แบบ ค.ม. ๕ ข.)๙.คำแจ้งว่าได้ฟ้องคดีในศาลแล้ว (แบบ ค.ม. ๕ ค)๑๐[๖].อุทธรณ์นายทะเบียนไปยังเสนาบดี (แบบ ค.ม. ๖)๑๑.หนังสือคู่มือรับจดทะเบียน (แบบ ค.ม. ๗)๑๒.คำร้องขอเปลี่ยนแปลงในทะเบียน (แบบ ค.ม. ๘)๑๓.คำร้องขอโอนกรรมสิทธิ์เครื่องหมายการค้าซึ่งเจ้าของเดิมและผู้รับโอนขอร่วมกันเพื่อให้จดทะเบียนว่าผู้รับโอนเป็นเจ้าของต่อไป(แบบ ค.ม. ๘ ก)๑๔.คำร้องขอให้จดนามเจ้าของคนหลังลงในทะเบียนว่าเป็นเจ้าของเครื่องหมายการค้า (แบบค.ม. ๘ ข)๑๕.คำขอต่ออายุทะเบียน (แบบ ค.ม. ๙)๑๖.คำขอตรวจดูทะเบียนและคัดสำเนา (แบบ ค.ม. ๑๐)๑๗[๗]หนังสือคู่มือต่ออายุการจดทะเบียน (แบบ ค.ม. ๑๑)[ดูข้อมูลจากภาพกฎหมาย]กฎกระทรวงเศรษฐการออกตามความในพระราชบัญญัติเครื่องหมายการค้าพุทธศักราช ๒๔๗๔(ฉบับที่ ๒)[๘]กฎกระทรวงพาณิชย์(ฉบับที่ ๓) ออกตามความในพระราชบัญญัติเครื่องหมายการค้าพุทธศักราช ๒๔๗๔[๙]กฎกระทรวง ฉบับที่ ๔ (พ.ศ. ๒๕๐๔) ออกตามความในพระราชบัญญัติเครื่องหมายการค้าพุทธศักราช ๒๔๗๔[๑๐]ข้อ ๕เครื่องหมายการค้าซึ่งยื่นขอจดทะเบียนไว้ก่อนวันที่กฎกระทรวงนี้ใช้บังคับให้เสียค่าธรรมเนียมจดทะเบียนเครื่องหมายการค้ารายละ ๒๕๐ บาทกฎกระทรวง ฉบับที่๕ (พ.ศ. ๒๕๑๔) ออกตามความในพระราชบัญญัติเครื่องหมายการค้า พุทธศักราช ๒๔๗๔[๑๑]วิชชุตา/ผู้จัดทำ๘ กันยายน ๒๕๕๔[๑] ราชกิจจานุเบกษาเล่ม ๔๘/หน้า ๓๐๓/๑๓ กันยายน ๒๔๗๔[๒] ข้อ ๙ แก้ไขเพิ่มเติมโดยกฎกระทรวงฉบับที่ ๔ (พ.ศ. ๒๕๐๔) ออกตามความในพระราชบัญญัติเครื่องหมายการค้าพุทธศักราช ๒๔๗๔[๓] ข้อ ๑๓วรรคสามเพิ่มโดยกฎกระทรวงเศรษฐการออกตามความในพระราชบัญญัติเครื่องหมายการค้าพุทธศักราช๒๔๗๔ (ฉบับที่ ๒)[๔]อัตราค่าธรรมเนียมแก้ไขเพิ่มเติมโดยกฎกระทรวง ฉบับที่ ๕ (พ.ศ. ๒๕๑๔)ออกตามความในพระราชบัญญัติเครื่องหมายการค้า พุทธศักราช ๒๔๗๔[๕]แบบเครื่องหมายการค้าซึ่งยื่นเพิ่มเติม (แบบ ค.ม. ๒) แก้ไขเพิ่มเติมโดยกฎกระทรวง ฉบับที่ ๔ (พ.ศ. ๒๕๐๔) ออกตามความในพระราชบัญญัติเครื่องหมายการค้าพุทธศักราช ๒๔๗๔[๖] อุทธรณ์นายทะเบียนไปยังเสนาบดี(แบบ ค.ม. ๖)แก้ไขเพิ่มเติมโดยกฎกระทรวง ฉบับที่ ๔ (พ.ศ.๒๕๐๔) ออกตามความในพระราชบัญญัติเครื่องหมายการค้า พุทธศักราช ๒๔๗๔[๗]หนังสือคู่มือต่ออายุการจดทะเบียน (แบบ ค.ม. ๑๑) เพิ่มโดยกฎกระทรวงเศรษฐการออกตามความในพระราชบัญญัติเครื่องหมายการค้าพุทธศักราช๒๔๗๔ (ฉบับที่ ๒)[๘] ราชกิจจานุเบกษาเล่ม๕๘/หน้า ๖๘๙/๒๗ พฤษภาคม ๒๔๘๔[๙] ราชกิจจานุเบกษาเล่ม ๖๔/ตอนที่ ๗/หน้า ๒๑๑/๔ กุมภาพันธ์ ๒๔๙๐[๑๐] ราชกิจจานุเบกษาเล่ม ๗๘/ตอนที่ ๑๑๑/หน้า ๑๒๙๐/๒๖ ธันวาคม ๒๕๐๔[๑๑] ราชกิจจานุเบกษาเล่ม ๘๘/ตอนที่ ๑๑๑/หน้า ๖๙๔/๑๙ ตุลาคม ๒๕๑๔